b'\n_START_ARTICLE_\nChemical Abstracts Service\n_START_SECTION_\nBases de dades\n_START_PARAGRAPH_\nLes dues bases de dades principals s\xc3\xb3n CAplus i Registry.\n_START_SECTION_\nCAplus\n_START_PARAGRAPH_\nCAplus cont\xc3\xa9 informaci\xc3\xb3 bibliogr\xc3\xa0fica i resums de tots els articles de revistes qu\xc3\xadmiques de tot el m\xc3\xb3n i articles relacionats amb la qu\xc3\xadmica de totes les revistes cient\xc3\xadfiques, patents i altres publicacions cient\xc3\xadfiques.\n_START_SECTION_\nRegistry\n_START_PARAGRAPH_\nRegistry cont\xc3\xa9 informaci\xc3\xb3 sobre m\xc3\xa9s de 71 milions de subst\xc3\xa0ncies org\xc3\xa0niques i inorg\xc3\xa0niques i m\xc3\xa9s de 64 milions de prote\xc3\xafnes i de seq\xc3\xbc\xc3\xa8ncies d\'\xc3\xa0cids nucleics. La informaci\xc3\xb3  seq\xc3\xbcencial ve de CAS i de GenBank, produ\xc3\xaft per National Institutes of Health. La informaci\xc3\xb3 qu\xc3\xadmica \xc3\xa9s produ\xc3\xafda per CAS i \xc3\xa9s preparada pel Sistema de Registre CAS, que identifica cada compost amb un n\xc3\xbamero de registre CAS espec\xc3\xadfic, nom d\'\xc3\xadndex i representaci\xc3\xb3 gr\xc3\xa0fica de la seva estructura qu\xc3\xadmica. L\'assignaci\xc3\xb3 de noms qu\xc3\xadmics es realitza d\'acord amb les regles de nomenclatura qu\xc3\xadmica per als noms dels \xc3\xadndexs CA, que \xc3\xa9s lleugerament diferent dels noms IUPAC internacionalment normalitzats, d\'acord amb les regles de la IUPAC.\n_START_SECTION_\nProductes\n_START_PARAGRAPH_\nLes bases de dades CAS estan disponibles a trav\xc3\xa9s de dos sistemes principals de base de dades, STN i SciFinder.\n_START_SECTION_\nSTN\n_START_PARAGRAPH_\nSTN (Xarxa d\'Informaci\xc3\xb3 Cient\xc3\xadfica i T\xc3\xa8cnica) Internacional \xc3\xa9s operat conjuntament per CAS i FIZ Karlsruhe, i est\xc3\xa0 destinat principalment a professionals de la informaci\xc3\xb3, utilitzant una interf\xc3\xadcie de llenguatge d\'ordres. A m\xc3\xa9s de les bases de dades de CAS, STN tamb\xc3\xa9 proporciona acc\xc3\xa9s a moltes altres bases de dades, similar a Dialog.\n_START_SECTION_\nSciFinder\n_START_PARAGRAPH_\nSciFinder \xc3\xa9s una base de dades d\'informaci\xc3\xb3 qu\xc3\xadmica i bibliogr\xc3\xa0fica. Originalment era una aplicaci\xc3\xb3 client, una versi\xc3\xb3 web va ser llan\xc3\xa7ada el 2008. T\xc3\xa9 una interf\xc3\xadcie gr\xc3\xa0fica, i es poden cercar estructures i reaccions qu\xc3\xadmiques._NEWLINE_La versi\xc3\xb3 client \xc3\xa9s per als qu\xc3\xadmics en les organitzacions comercials. Existeixen versions per a Windows i Macintosh. SciFinder Scholar \xc3\xa9s per a universitats i altres institucions acad\xc3\xa8miques i manca d\'algunes caracter\xc3\xadstiques addicionals per a la recerca de m\xc3\xbaltiples bases de dades.\n_START_SECTION_\nCASSI\n_START_PARAGRAPH_\nCASSI vol dir Chemical Abstracts Service Source Index. Des de 2009, aquesta compilaci\xc3\xb3 d\'impressions i CD-ROM est\xc3\xa0 disponible com un recurs en l\xc3\xadnia gratu\xc3\xaft per cercar i confirmar la informaci\xc3\xb3 de la publicaci\xc3\xb3. L\'eina de cerca CASSI en l\xc3\xadnia proporciona t\xc3\xadtols i abreviatures, CODEN, ISSN, editor, i la data de la primera edici\xc3\xb3 (hist\xc3\xb2ria) per a una revista seleccionada. Tamb\xc3\xa9 s\'inclou l\'idioma del text i el llenguatge dels resums._NEWLINE_El rang va des de 1907 fins a l\'actualitat, on s\'inclou publicacions cient\xc3\xadfiques i t\xc3\xa8cniques, tant de s\xc3\xa8rie i no en s\xc3\xa8rie. La base de dades s\'actualitza trimestralment.Beyond CASSI s\xc3\xb3n llistes abreujades de t\xc3\xadtols de revistes de literatura qu\xc3\xadmica primerenca i altres fonts de refer\xc3\xa8ncia hist\xc3\xb2rica.\n_START_SECTION_\nHist\xc3\xb2ria\n_START_PARAGRAPH_\nChemical Abstracts (CA) va comen\xc3\xa7ar com un esfor\xc3\xa7 voluntari i es va desenvolupar a partir d\'aqu\xc3\xad. L\'\xc3\xbas d\'extractors de voluntaris va ser eliminat el 1994. Chemical Abstracts s\'ha associat amb l\'American Chemical Society en una forma o una altra des de 1907._NEWLINE_Durant molts anys, a partir de 1909, les oficines de Chemical Abstracts es van allotjar en diversos llocs del campus de la Ohio State University a Columbus, Ohio. El 1965, el CAS es va traslladar a un nou lloc de 50 acres (200.000 m\xc2\xb2) a la riba oest del riu Olentangy, just al nord del campus Ohio State. Aquest campus es va fer ben conegut en l\'\xc3\xa0rea de Columbus i fam\xc3\xb3s de fer molts concerts pop de la Columbus Symphony Orchestra. El 2009, el campus constava de tres edificis._NEWLINE_El 1907, William A. Noyes havia ampliat la Review of American Chemical Research, una publicaci\xc3\xb3 d\'abstracci\xc3\xb3 iniciada per Arthur Noyes en el 1895 que va ser el precursor de Chemical Abstracts. Quan es va fer evident que era necess\xc3\xa0ria una publicaci\xc3\xb3 separada que contenia aquests resums, Noyes es va convertir en el primer editor de la nova publicaci\xc3\xb3, Chemical Abstracts._NEWLINE_E. J. Crane es va convertir en el primer director de Chemical Abstracts Service quan es va convertir en una divisi\xc3\xb3 de l\'American Chemical Society el 1956. Crane havia estat editor de la CA des de 1915 i la seva dedicaci\xc3\xb3 va ser un factor clau en el seu \xc3\xa8xit a llarg termini._NEWLINE_Dale B. Baker es va convertir en el director del CAS en la retirada de Crane al 1958. Segons CAS, la seva visi\xc3\xb3 vision\xc3\xa0ria del "potencial" del CAS va portar a l\'expansi\xc3\xb3, la modernitzaci\xc3\xb3 i la forja d\'aliances internacionals amb altres organitzacions d\'informaci\xc3\xb3." CAS va ser dels primers l\xc3\xadders en l\'\xc3\xbas de la tecnologia inform\xc3\xa0tica per organitzar i difondre informaci\xc3\xb3._NEWLINE_El CAS (Chemical Registry System), en catal\xc3\xa0 es podria dir Sistema de Registre Qu\xc3\xadmic, es va introduir el 1965. El CAS va desenvolupar un n\xc3\xbamero de registre \xc3\xbanic per identificar subst\xc3\xa0ncies qu\xc3\xadmiques. Organismes com l\'Ag\xc3\xa8ncia de Protecci\xc3\xb3 Ambiental dels EUA i els cossos de bombers de tot el m\xc3\xb3n ara depenen d\'aquests n\xc3\xbameros per a la identificaci\xc3\xb3 definitiva de subst\xc3\xa0ncies. Segons l\'ACS, aquesta \xc3\xa9s la base m\xc3\xa9s gran de dades de subst\xc3\xa0ncies qu\xc3\xadmiques al m\xc3\xb3n._NEWLINE_El 2007, l\'ACS va designar a la seva subdivisi\xc3\xb3 de Chemical Abstracts Service com a ACS National Historic Chemical Landmark en reconeixement a la seva import\xc3\xa0ncia com un repositori complet de recerca en qu\xc3\xadmica i ci\xc3\xa8ncies relacionades.'